**DĖL PRITARIMO ROKIŠKIO MIESTO 2023-2027 M. VIETOS PLĖTROS STRATEGIJAI IR DALINIO JOS FINANSAVIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 32 punktu, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“ 23.3 papunkčiu, Rokiškio rajono savivaldybės strateginiu plėtros planu iki 2030 metų, patvirtintu Rokiškio rajono savivaldybės tarybos 2023 m. sausio 27 d. sprendimu Nr. TS-1, ir siekdama pritraukti ES fondų investicijų programos finansavimą, Rokiškio rajono savivaldybės taryba n u s p r e n d ž i a:

1. Pritarti Rokiškio miesto 2023–2027 m. vietos plėtros strategijai (pridedama).

2. Pritarti Rokiškio rajono savivaldybės Rokiškio miesto 2023–2027 m. vietos plėtros strategijos įgyvendinimo daliniam finansavimui, numatant 2024–2028 m. savivaldybės biudžete ne mažiau 30 proc. visų tinkamų finansuoti Rokiškio miesto 2023–2027 m. vietos plėtros strategijai įgyvendinti reikalingų lėšų.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

 PATVIRTINTA

 Rokiškio rajono savivaldybės mero

 2023 m. balandžio 7 d. potvarkiu Nr. MV-17

**SPRENDIMO PROJEKTO**

**DĖL PRITARIMO ROKIŠKIO MIESTO 2023-2027 M. VIETOS PLĖTROS STRATEGIJAI IR DALINIO JOS FINANSAVIMO**

 **AIŠKINAMASIS RAŠTAS**

*2023-04-17*

Projekto rengėjas – Rokiškio rajono savivaldybės Strateginio planavimo ir investicijų skyriaus vedėja Jurgita Blaževičiūtė ir Rokiškio miesto vietos veiklos grupės projektų vadovė Ramunė Cegelskaitė-Spaičienė.

Pranešėjas komitetų ir Tarybos posėdžiuose – Rokiškio rajono savivaldybės Strateginio planavimo ir investicijų skyriaus vedėja Jurgita Blaževičiūtė ir Rokiškio miesto vietos veiklos grupės konsultantai Gintaras Bleizgys, Aistė Juraškienė, projektų vadovė Ramunė Cegelskaitė-Spaičienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projektas skirtas pritarti parengtai Rokiškio miesto 2023–2027 m vietos plėtros strategijai (toliau – Strategija) ir numatyti dalinį savivaldybės finansavimą (ne mažiau kaip 30 proc., 429 950 Eur) Strategijos įgyvendinimui 2024-2028 m. savivaldybės biudžeto lėšų. Rokiškio miesto vietos veiklos grupė parengėRokiškio miesto 2023-2027 m. vietos plėtros strategiją, kurios vykdymo laikotarpis numatytas iki 2029 m. Vietos plėtros strategijų rengimo taisyklės (toliau – Taisyklės), patvirtintos LR VRM ministro 2022-10-28 įsakymu, nustato reikalavimus vietos plėtros strategijoms, kurios įgyvendinamos pagal 2021–2027 metų Europos Sąjungos fondų investicijų programos, patvirtintos Europos Komisijos 2022 m. rugpjūčio 3 d. sprendimu Nr. C(2022) 5742 (toliau – 2021–2027 metų investicijų programa), 4 prioriteto „Socialiai atsakingesnė Lietuva“ 4.7 uždavinį „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“ ir 4.9 uždavinį „Skatinti marginalizuotų bendruomenių, mažas pajamas gaunančių namų ūkių ir nepalankioje padėtyje esančių grupių, įskaitant specialiųjų poreikių turinčius asmenis, socialinę ir ekonominę įtrauktį vykdant integruotus veiksmus, be kita ko, teikti aprūpinimą būstu ir socialines paslaugas”. Strategijai įgyvendinti bus siekiama pritraukti 1 445 000,00 Eur (iš jų : 997 050,00 Eur ES paramos ir bendrojo finansavimo lėšų, 429 950 Eur Savivaldybės lėšų, 18 000 Eur privačių lėšų).Strategija siekiama didinti Rokiškio miesto bendruomenės socialinę įtrauktį, gerinti vietines įsidarbinimo galimybes, skatinti verslumą bei socialinio verslo kūrimąsi ir plėtrą Rokiškio mieste, pasitelkiant gyvenamosios vietovės bendruomeninių, nevyriausybinių organizacijų, verslo ir vietos valdžios ryšius. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 32 punktas apibrėžia išimtinę savivaldybės tarybos kompetenciją – savivaldybės strateginių plėtros ir veiklos planų, savivaldybės atskirų ūkio šakų (sektorių) plėtros programų tvirtinimą ir ataskaitų dėl jų įgyvendinimo išklausymą ir sprendimų dėl jų priėmimą. Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“, 23.3 papunktis taip pat apibrėžia būtinybę gauti vietos savivaldybės tarybos pritarimą, jei strategijai įgyvendinti planuojama naudoti savivaldybės biudžeto lėšas.  |
| 3. | Laukiami rezultatai | Priėmus sprendimą bus prisidėta prie Rokiškio miesto 2023-2027 m. vietos plėtros strategijos įgyvendinimo, dalinai finansuojant vietos organizacijų projektus, kuriais bus skatinama Rokiškio mieste socialinės įtraukties didinimas, integracija į darbo rinką, socialinio verslo kūrimas, tikslingai prisidedant prie bendros Rokiškio miesto gerovės kūrimo. Įgyvendinant Rokiškio miesto 2023-2027 m. vietos plėtros strategiją bus siekiama pritraukti 1 445 000,00 Eur (iš jų strategijos įgyvendinimui: 997 050,00 Eur- Europos socialinio fondo+, Europos regioninės plėtros fondo ir Lietuvos Respublikos biudžeto lėšos, 429 950,00 Eur – Savivaldybės lėšos, 18 000 Eur – privačios lėšos.) |
| 4.  | Lėšų poreikis ir šaltiniai | Preliminariai 997050,00 Eur (69 proc.) Europos socialinio fondo+, Europos regioninės plėtros fondo ir Lietuvos Respublikos biudžeto finansavimas, 18000 Eur (1 proc.)- privačios lėšos, Rokiškio rajono savivaldybės biudžeto lėšos – 30 proc. (ne daugiau kaip 429 950,00 Eur). Rokiškio r. savivaldybės biudžeto lėšos bus paskirstytos per 4 metus (2024–2027 m.) atsižvelgiant į poreikį vietos projektams dalinai finansuoti (2024 m. – apie 89,25 tūkst. Eur, 2025 m. – apie 117,45 tūkst. Eur, 2026 m. – apie 125,25 tūkst. Eur, 2027 m. – apie 98 tūkst. Eur). |
| 5.  | Antikorupcinis sprendimo projekto vertinimas | Teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio miesto vietos veiklos grupės 2023-04-14 raštas Nr. 23/04/14-1 „Dėl pritarimo Rokiškio miesto vietos plėtros strategijos 2023-2027 m. projektui ir dalinio jo finansavimo“. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Neteikiamas |